K'RANT: Raymond maak sy merk met Bassey se hande
Raymond maak sy merk met Bassey se hande
RAYMOND DICKER, gewese fotograaf van Hoofstad en Die Transvaler, skryf: Die stuk deur PG du Plessis oor koerantmanwees (klik hier om te lees) het my teruggevoer na my beginnerdae by Hoofstad.
Ek het in Maart, April 1982 as advertensiefotograaf by dié koerant begin werk. Behalwe vir Hoofstad moes ek ook vir die strooikoerante,
Jakaranda en die verskillende uitgawes van Rekord, foto’s neem.
Toe Johan Kamffer na Rapport toe verskuif het, het sy pos as redaksiefotograaf vakant geraak. Ek het daarom aansoek gedoen en is aangestel.
Sommer die eerste Donderdag nadat ek op die redaksie begin het, het Shirley Bassey by Sun City aangekom vir ‘n vertoning. Daar is 'n perskonferensie gehou om haar optrede aan te kondig en ek is aangewys om dit saam met Johan van Rooyen, die kunsredakteur, by te woon. Die klomp persmense is per vliegtuig van die Randse Lughawe by Germiston na Sun City geneem.
Ek was maar goed op my senuwees, want ek was onervare, veral tussen al die ander koerantfotograwe. Ek het foto’s geneem van haar terwyl sy gepraat het. Haar hande het lekker saamgesels. Ek het toe 'n strook van die foto’s saamgestel wat met groot sukses op die kunsblad en voorblad gebruik is.
Die volgende oggend toe ons almal by die teetafel gestaan en tee drink het, kom dok PG na my toe en voor die hele redaksie skud hy my hand en wens my geluk met my foto’s van Shirley Bassey.
"Hulle is beter as enige een van die ander koerante s'n," het hy gesê. "Jy kan haar sien praat op die foto’s. Met iemand soos jy op die redaksie kan ons net voorentoe gaan."
Jissie, man, toe klop my hart darem “tjoklits”!
Ek was bitter spyt die dag toe hy het as redakteur bedank het, want in my oë was hy 'n eersteklas mens. 'n Regte mens-mens.
Danksy Raymond het K’rant ook Gert Hattingh, legendariese fotoredakteur van Die Transvaler en Hoofstad, opgespoor by Mosselbaai, waar hy en sy vrou Marie, wat ook by DT gewerk het, al agt jaar woon. Gert sê op 82 is hy nog fiks en gesond en stap hy daagliks baie kilometers ver. Hy het nog baie ysters in die vuur en werk onder meer aan ‘n boek.
Gert vertel dat hy in ongeveer 1945 of 1946 as bode by Die Ruiter, destyds ‘n publikasie van Voortrekkerpers, aangestel is. Hy het later leerlingfotograaf geword en Willem Dreyer het hom touwys gemaak.
• Oor destyds se Hoofstad- en Oggendblad-fotograwe skryf Raymond: Ek wonder hoeveel mense daarvan bewus is dat wyle Lucas Maree (van "Ek kan doen met ‘n miljoen"-faam) 'n fotograaf by Oggendblad was dieselfde tyd as Fred de Lange. Ja, Fred was eers fotograaf.
Wat die Hoofstad-manne betref, was my kollegas Gert Hattingh die fotoredakteur, Hoffie Hofmeister was die hooffotograaf, en dan was daar Eric Ströh wat ‘n paar jaar gelede aan erge diabetes oorlede is, Cor Gouws (nog voor Eric oorlede) en Derek van der Merwe wat later Windhoek toe getrek het, ek dink na Die Suidwester toe. Nellis van Rensburg (of "Magic Nellis" soos ons hom genoem het vanweë sy kulkunstoertjies) is later na Beeld toe. Hy was goed bevriend met die TV-kulkunstenaar, Martino.
Rig alle korrespondensie aan
Philip Deetlefs by
1000 stories (2)
Carl Köhler (2)
Christien Swanepoel (1)
Christo Lemmer (2)
Dougie Lee (1)
Gerhard Burger (30)
Hermie Hendriks (12)
Jac de Vries (3)
Jan Swanepoel (1)
Japie Bosch (31)
Jasper Schellingerhout (24)
John du Toit (5)
Karin Pretorius (22)
Kittie Vermaak (7)
Kotie van Heerden (1)
Marisa Wilcocks (1)
Marius du Plooy (3)
martie meiring (2)
Maureen (Heyl) Swart (22)
Peet Simonis (29)
Phil Zaayman (2)
Philip Deetlefs (65)
Piet Ebersöhn (73)
Piet Meiring (1)
Reünie 2020 (1)
Suzelle Fourie (14)
Thijs Nel (9)
André sorg vir apopleksie en druipsterte
† Kunstenaar Keith Joubert oorlede
Fotograaf Hermie opgespoor
‘Die salarisse was knap, maar dit was wonderlike d...
‘Dis mos nie alles waar nie’
A deadline can leave you dead in the water
Memorial for late Perskor artist
Jorrie het ’n slag met ’n storie gehad
Steeds daardie bromponie
Vasberade ABJ wou niks anders as joernalis wees
‘Sproetjies’ styg uit die snippermandjie tot roem
Andries herleef ou-ou rugbydae
Wolhaarstorie gee Joe vlerke
Rika doen baanbrekerswerk aan die misdaadfront
Vind K’rant maklik só
Perskorman koes vir bom in Londen
Stokou waaier simboliseer Perskor se kanniedoods
Boesemvriende ‘oor grense heen’
Dié slag was Jaap minder gemoedelik
Peet (en prof Chris) en die Italiaanse prikkelpopp...
Kalli of Ali – ’n hoofberig is ’n hoofberig
10 000 nie uit nie vir K’rant
Pasteitjies op die drukkersmasjien
Roepradio’s, kafees, landlyne en motorfietse – was...
Van handgepakte loodletters tot supervinnige reken...